Številka: 3504-2/2016

Datum: 26.02.2018

ZADEVA: **Obvestilo o javni razgrnitvi in javni obravnavi dopolnjenega osnutka sprememb in dopolnitev občinskega prostorskega načrta za občino Brežice (SDOPN 2)**

**Uvod**

Občina Brežice kot pripravljavec prostorskega akta obvešča javnost, da bo javno razgrnila:

* dopolnjen osnutek sprememb in dopolnitev občinskega prostorskega načrta ( v nadaljevanju: SDOPN 2) za območje občine Brežice

Občina Brežice je leta 2014 sprejela novodobni prostorski dokument, t.j. občinski prostorski načrt. Konec leta 2016 je pristopila k pripravi sprememb in dopolnitev občinskega prostorskega načrta. SDOPN 2 obsegajo občinske pobude, individualne pobude posameznikov, tehnične popravke grafičnega in tekstualnega dela, povzem strokovnih rešitev iz strokovne podlage »Analiza posebnih območij razpršene poselitve zaključenih območij v okviru sanacije razpršene gradnje v občini Brežice« in iz strokovne podlage »Analiza območij za katera je predpisan način urejanja prostora občinski podrobni prostorski načrt-OPPN«, izdana gradbena dovoljenja in ostale popravke ter dopolnitve.

Sledila je priprava osnutka OPN, kateri je bil nosilcem urejanja prostora prvič posredovan v juniju 2017 z namenom, da bi le-ti posredovali usmeritve iz svojih delovnih področij; t.j. prva mnenja. Zaradi dodatnih uskladitev smo osnutek prostorskega dokumenta dopolnili, pripravili nove in dodatne podlage, ter konec novembra 2017 nosilcem urejanja prostora poslali dokument v ponovno obravnavo in ponovno pridobivanje prvih mnenj. S strani Ministrstva za okolje in prostor, Sektorja za celovito presojo vplivov na okolje smo pridobili odločbo, da SDOPN 2 nima pomembnejših vplivov na okolje.

V času javne razgrnitve ima zainteresirana javnost možnost podaje pripomb in predlogov oziroma imajo možnost, da podajo izjavo o strinjanju s spremembo in dopolnitvijo. Pripombodajalci iz javne razgrnitve bodo bili s stališči do pripomb obveščeni po zaključku javne razgrnitve. Stališča do pripomb mora predhodno potrditi in sprejeti Občinski svet Občine Brežice.

**Kraj in čas javne razgrnitve**

Javna razgrnitev dopolnjenega osnutka SDOPN 2 bo trajala **od 12. marca 2018 do vključno 10.aprila 2018.**

Ogled celotnega dopolnjenega osnutka SDOPN 2 je možen v času uradnih ur **v prostorih Občine Brežice, Cesta prvih borcev 18, Brežice – Oddelek za prostor** in na spletnem portalu **PISO** - **http://www.geoprostor.net/PisoPortal/**

**Kraj in čas javne obravnave**

Javna obravnava bo potekala v prostorih Mestne hiše Brežice v veliki dvorani v prvem nadstropju dne **28. marca 2018 (sreda) ob 17. uri**, katero bo vodil Oddelek za prostor Občine Brežice v sodelovanju z izdelovalcem prostorskega akta – podjetje ACER Novo mesto.

**Način in rok za podajanje pripomb in mnenj**

Vsi zainteresirani posamezniki, organi in organizacije lahko na razgrnjen osnutek podajo pripombe in predloge ali izrazijo strinjanje z razgrnjenim dokumentom.

Pripombe in predloge se lahko poda:

* pisno na obrazcu na Občini Brežice, Oddelek za prostor, Cesta prvih borcev 18, 8250 Brežice;
* pisno na obrazcu, ki je objavljen na internetni strani <http://www.brezice.si>, in sicer po pošti na naslov Občina Brežice, Cesta prvih borcev 18, Brežice ali na elektronski naslov obcina.brezice@brezice.si,
* pisno ali ustno na zapisnik na javni obravnavi;

Rok za oddajo pripomb in predlogov k razgrnjenemu dopolnjenemu osnutku je vključno 10.04.2018.

  Ivan Molan

|  |  |
| --- | --- |
|  |  Župan  |